open-index/open-wikipedia-markdown huggingface dataset:
2022 թվականի սեպտեմբերին մահացածներ

Այս ցանկը պարունակում է այն անձանց ցուցակը, որոնք  (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի սեպտեմբերին։

Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա **չի նշվում**։

## [[Սեպտեմբերի 28]]
[160px|thumb|[Coolio]]
* Coolio (59), ամերիկացի ռեփեր:

## [[Սեպտեմբերի 27]]
* Բորիս Մոիսեև

## [[Սեպտեմբերի 19]]
* Վալերի Պոլյակով

## [[Սեպտեմբերի 18]]
* Նիկ Հոլոնյակ
* Հերբերտ Մալին

## [[Սեպտեմբերի 15]]
* Սոլ Կրիպկե

## [[Սեպտեմբերի 14]]
* Իրեն Պապաս
* Մարիա Վիտներ

## [[Սեպտեմբերի 13]]
* Ժան Լյուկ Գոդար

## [[Սեպտեմբերի 12]]
* Վրույր Հարությունյան

## [[Սեպտեմբերի 11]]
* Խավիեր Մարիաս

## [[Սեպտեմբերի 9]]
* Վլադիմիր Վիշեգորոդցև

## [[Սեպտեմբերի 8]]
* Եղիսաբեթ II

## [[Սեպտեմբերի 7]]
* Մարշա Հանթ
* Դագմար Շիպանսկի

## [[Սեպտեմբերի 6]]
* Մագդալենա Ռուիս Գինյասու

## [[Սեպտեմբերի 5]]
* Լարս Ֆոգտ
* Կառլեն Միրումյան

## [[Սեպտեմբերի 2]]
* Միշո Սեբալո

## [[Սեպտեմբերի 1]]
* Աբբաս Մարուֆի

## Ծանոթագրություններ

Կատեգորիա:2022 մահեր
Կատեգորիա:2022 մահերի ցանկեր
2022 թվականի հոկտեմբերին մահացածներ

Այս ցանկը պարունակում է այն անձանց ցուցակը, որոնք  (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի հոկտեմբերին։

Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա **չի նշվում**։

## [[Հոկտեմբերի 26]]
* Աբդուլաև Մաշալլահ (72), ադրբեջանցի զինվորական, Ադրբեջանի ԶՈՒ զինծառայող, մայոր, Ադրբեջանի ազգային հերոս (1992)։

## [[Հոկտեմբերի 23]]
* Ամու Հաջի (94), իրանցի ճգնավոր, հայտնի է նրանով, որ ավելի քան 60 տարի չի լվացվել։

## Ծանոթագրություններ

Կատեգորիա:2022 մահեր
Կատեգորիա:2022 մահերի ցանկեր
2022 թվականի նոյեմբերին մահացածներ

Այս ցանկը պարունակում է այն անձանց ցուցակը, որոնք  (տես՝ Վիքիպեդիա:Նշանակալիություն (մարդիկ)), ովքեր մահացել են 2022 թվականի նոյեմբերին։

Մահվան պատճառը նշվում է միայն բացառիկ դեպքերում (սպանություն, ինքնասպանություն, ճանապարհատրանսպորտային պատահար կամ դժբախտ պատահար)։ Մնացած դեպքերում դա **չի նշվում**։

## [[Նոյեմբերի 18]]
* Ազնաուրյան Արտաշես (84), հայ բժիշկ, ախտաբան-հյուսվածաբան, բժշկական գիտությունների դոկտոր (1975), պրոֆեսոր (1977), ՀՀ ԲԳԱ ակադեմիկոս (1997), ՀՀ գիտության վաստակավոր գործիչ (2007)։

## [[Նոյեմբերի 5]]
[160px|thumb|[Աարոն Քարթեր]]
* Քարթեր Աարոն (34), ամերիկացի դերասան և երգիչ։

## [[Նոյեմբերի 1]]
[160px|thumb|[Takeoff]]
* Takeoff (28), ամերիկացի ռեփեր, սպանվել է։

## Ծանոթագրություններ

Կատեգորիա:2022 մահեր
Կատեգորիա:2022 մահերի ցանկեր
Պոռնոգրաֆիան Հայաստանում

աջից|մինի|500x500փքս|Պոռնոգրաֆիայի օրենքների համաշխարհային քարտեզ.
**Պոռնոգրաֆիան Հայաստանում** անօրինական է։ Հայաստանում մանկական պոռնոգրաֆիան անօրինական է և պատժվում է մինչև 7 տարի ազատազրկմամբ։ Քրեական օրենսգրքի 263-րդ հոդվածի համաձայն՝ պոռնոգրաֆիկ նյութերի, այդ թվում՝ տպագիր հրատարակություններ, կինոյի և տեսաֆիլմերի նյութեր, պատկերներ կամ պոռնկագրական բնույթի այլ առարկաներ պատրաստումն ու տարածումը պատժվում են տուգանքով՝ նվազագույն աշխատավարձի երկուհարյուրապատիկից չորսհարյուրապատիկի չափով, կամ կալանքով՝ առավելագույնը երկու ամիս ժամկետով, կամ ազատազրկմամբ՝ առավելագույնը երկու տարի ժամկետով։

## Ծանոթագրություններ

Կատեգորիա:Պոռնոգրաֆիա
Մեծ հոգսեր փոքր տղայի պատճառով

**«Մեծ հոգսեր փոքր տղայի պատճառով»** (), խորհրդային սև-սպիտակ մանկական գեղարվեստական ֆիլմ, որը նկարահանել են ռեժիսորներ Ալեքսանդր Մուրատովը և Վենիամին Վասիլկովսկին Ա․ Դովժենկոյի անվան կինոստուդիայում։

## Սյուժե
Կիևի կինոստուդիայում ֆիլմի նկարահանումների ժամանակ կորել է փոքրիկ դերասանը՝ 5-ամյա Բորյան. նա աննկատ հեռացել է 13-րդ դուբլի նկարահանումներից։ Շրջելով կինոստուդիայում՝ տղան պատահաբար մասնակցում է մեկ այլ ֆիլմի նկարահանումներին, իսկ հետո մտնում է մանկական խաղահրապարակի տիեզերական հրթիռի մեջ, որը շուտով բեռնվում է բեռնատարի վրա և հեռանում կինոստուդիայից։ Բորյային արդեն փնտրում են, որոնումներին միանում է ոստիկանության լեյտենանտ Թամարա Վասիլևնան։ Տղային փնտրում են տղայի Կիևի տարբեր վայրերում։ Արդյունքում «մեծ հոգսերից» հետո Բորյային գտնում են կրկեսում։

## Դերերում
* Պետյա Շելեստ – *Բորյա
* Մարինա Լովեյկո – *Բորյայի ընկերուհին
* Տատյանա Պելտցեր – *Արթուրի տատը
* Վլադիմիր Ալեքսեենկո – *ոստիկանության ավագ
* Վիկտոր Իվանով – *ֆանտաստիկ ֆիլմի ռեժիսոր
* Անյա Օրժեշկովսկայա 
* Մարինա Պրոկոպենկո
* Իգոր Չեռնով – *Արթուր
* Ալյոշա Դոբրովոլսկի – *Ալյոշա

=== Էպիզոսներում ===

* Պյոտր Վեսկլյարով-մեքենավար
* Ադա Վոլոշինա – *տնօրենի օգնական
* Գեորգի Գեորգիու – *իլյուզիոնիստ
* Վլադիմիր Գուբա – *ֆանտաստիկ ֆիլմի սցենարիստ
* Վիտալի Դորոշենկո – *դրուժիննիկ
* Մարիա Կապնիստ – *Եվա, ռեժիսորի օգնական
* Օլեգ Կարավայչուկ – *մանկական ֆիլմի ռեժիսոր
* Վալենտինա Կոշելևա – *Թամարա Վասիլևնա, ոստիկանության լեյտենանտ
* Ելենա Կրապովիչ – *ֆանտաստիկ ֆիլմի դերասանուհի
* Միխայիլ Կրամար – *Ալյոշայի հայրը
* Մարգարիտա Կրինիցինա – *Ալյոշայի մայրը
* Բորիս Մարին – *Մարին, ֆանտաստիկ ֆիլմի տնօրեն
* Բորիս Ռոմանով – *Գենկա
* Սերգեյ Սիբել – *օպերատոր
* Իվան Սիմոնենկո – *դրուժիննիկ
* Սերգեյ Շեմետիլո – *Սերյոժա, ռեժիսորի օգնական
* Վասիլի Ֆուշչիչ – *կինոստուդիայում ավագ պահակ (լուսագրերում նշված չէ)
* Լև Պերֆիլով – *ռեժիսոր «Կանաչ թատրոնում» (լուսագրերում նշված չէ)
* Ռ․ Շաբլովսկայա – *ռեժիսորի օգնական (լուսագրերում նշված չէ)
* Վալենտին Գրուդինին – *օպերատոր (լուսագրերում նշված չէ)
* Վալերի Պանարին – *դերասան (լուսագրերում նշված չէ)
* Վյաչեսլավ Վորոնին – *դերասան (լուսագրերում նշված չէ)
* Անատոլի Բարչուկ – *դերասան (լուսագրերում նշված չէ)
* Վիտոլդ Յանպավլիս – *Լեբեդև, մարզիչ (լուսագրերում նշված չէ)
* Վալենտինա Գրիշոկինա – ''ուղեկցող (լուսագրերում նշված չէ)

## Նկարահանող խումբ

* Սցենարի հեղինակ՝ Եվգենի Օնոպրիենկո 
* Ռեժիսորներ՝ Ալեքսանդր Մուրատով, Վենիամին Վասիլկովսկի 
* Օպերատոր՝ Սոլոմոն Յանովսկի
* Կոմպոզիտոր՝ Վլադիմիր Գուբա
* Բեմադրող նկարիչ՝ Գեորգի Պրոկոպեց
* Հնչյունային օպերատոր՝ Գ. Մատուս
* Մոնտաժող՝ Ս. Նովիկովա
* Խմբագիր՝ Վ. Սիլինա
* Գրիմարար՝ Ե. Կոտ
* Կոստյումների նկարիչ՝ Ա. Մարտինովա
* Ռեժիսորի ասիստենտներ՝ Ն. Վերխոգլյադովա, Ն. Եսիպենկո, Վ. Պերեդուդա, Վ. Խացկևիչ
* Օպերատորի օգնականները՝ Ի. Ջելոմանով, Լ. Ռեբրակովա
* Խորհրդատուներ՝ Ն․ Կոնյախին, Ի․ Սոլոնկո
* Ֆիլմի տնօրեն՝ Վ․ Գրաչյով
* ԽՍՀՄ պետական սիմֆոնիկ նվագախմբի գործիքային անսամբլ, դիրիժոր՝ Լ. Բալաբայչենկո

## Ծանոթագրություններ

Կատեգորիա:1968 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Նիկոլ Աղբալյան փողոց (Երևան)

**Նիկոլ Աղբալյան փողոց**, փողոց Երևանի Կենտրոն վարչական շրջանի Այգեստան թաղամասում։ 2022 թվականի մարտի 15-ին, Երևանի ավագանու որոշմամբ, Այգեստանի 1-ին փողոցը անվանակոչվել է հասարակական-քաղաքական գործիչ, գրականագետ, մանկավարժ, Հայաստանի առաջին հանրապետության կրթության նախարար Նիկոլ Աղբալյանի պատվին։

## Տվյալներ
Սկսվում է Երևանի պետական համալսարանի մոտակայքից, ձգվում դեպի հարավ-արևմուտք՝ հասնելով Սայաթ-Նովայի պողոտայի վերջնամասին (թիվ 35 շենքի մոտ)։ Գտնվում է Ալեք Մանուկյան և Մանուկ Աբեղյան փողոցների միջև։

Նախկինում կոչվել է Այգեստանի 1-ին փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

## Ծանոթագրություններ

Կատեգորիա:Երևանի փողոցներ
Գրիգոր Չուբարյան փողոց (Երևան)

**Գրիգոր Չուբարյան փողոց**, փողոց Երևանի Կենտրոն վարչական շրջանի Այգեստան թաղամասում։ 2022 թվականի մարտի 15-ին, Երևանի ավագանու որոշմամբ, Այգեստանի 2-րդ փողոցը անվանակոչվել է հայ իրավաբան, հասարակական, քաղաքական գործիչ, ՀԽՍՀ գիտության վաստակավոր գործիչ Գրիգոր Չուբարյանի պատվին։

## Տվյալներ
Սկսվում է Շարա Տալյան փողոցից, ձգվում դեպի հարավ-արևմուտք՝ հասնելով Ֆիզկուլտուրնիկների փողոցի թիվ 40 և 38 շենքերի մոտ։ Գտնվում է Ալեք Մանուկյան փողոցի թիվ 7 շենքի բակում։

Նախկինում կոչվել է Այգեստանի 3-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

## Պատկերասրահ

Grigor Chubaryan street, Yerevan, Armenia ԱԹ 1.jpg|Փողոցի ցուցանակը
Grigor Chubaryan street, Yerevan, Armenia ԱԹ 3.jpg


## Ծանոթագրություններ

Կատեգորիա:Երևանի փողոցներ
Կոնստանտին Բելոշապկա

**Կոնստանտին Վալերիևիչ Բելոշապկա** (, ), ռուսական թատրոնի ու կինոյի դերասան։

## Կենսագրություն
Կոնստանտին Բելոշապկան ծնվել է 1992 թվականի մայիսի 26-ին Մոսկվայում։ 2014 թվականին ավարտել է Բ. Շչուկինի անվան թատերական ինստիտուտը, Վլադիմիր Իվանովի արվեստանոցը։

Ավարտելուց հետո սկսել է աշխատել Ե․ Վախթանգովի անվան թատրոնի առաջին ստուդիայում։ Առաջին բեմելը եղել է 2013 թվականին, խաղացել է Ստեֆանի դերը «Կոշկավոր կատուն» մանկական ներկայացման մեջ։ 2014-2015 թվականներին աշխատել է ստուդիայում, իսկ հետագա տարիներին Վախթանգովի թատրոնում հանդես է եկել որպես հրավիրյալ դերասան։ 2020 թվականից ընդգրկվել է թատրոնի հիմնական կազմում։

2012 թվականից նկարահանվում է ֆիլմերում։ Խաղացել է մոտ 30 ֆիլմում։

## Դերերը թատրոնում
### Դիպլոմային ներկայացումներ

### Ե․ Վախթանգովի անվան թատրոն

### Դրամատիկական դերասանների բարեկամության թատրոն

## Ֆիլմագրություն

## Ծանոթագրություններ

Կատեգորիա:Ռուս դերասաններ
Կատեգորիա:21-րդ դարի դերասաններ
Կատեգորիա:Ե․ Վախթանգովի անվան թատրոնի անձինք
Սերգեյ Մերգելյան փողոց (Երևան)

**Սերգեյ Մերգելյան փողոց**, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ մաթեմատիկոս, ԽՍՀՄ գիտությունների ակադեմիայի թղթակից անդամ, ՀԽՍՀ գիտությունների ակադեմիայի անդամ, Ստալինյան մրցանակի դափնեկիր, Սուրբ Մեսրոպ Մաշտոցի շքանշանակիր Սերգեյ Մերգելյանի պատվին։

## Տվյալներ
Սկսվում է Շարա Տալյան փողոցի թիվ 4 և 6 շենքերի մոտից, ձգվում դեպի հարավ-արևմուտք՝ հասնելով Ֆիզկուլտուրնիկների փողոց։

Նախկինում կոչվել է Այգեստանի 5-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

## Ծանոթագրություններ

Կատեգորիա:Երևանի փողոցներ
Ֆիլինգեն-Շվենինգեն

**Ֆիլինգեն-Շվենինգեն** (), քաղաք Գերմանիայի հարավարևմտյան մասում՝ Բադեն-Վյուրթեմբերգ երկրամասում, որի շրջաններից մեկի վարչական կենտրոնն է։ Մտնում է Շվարցվալդ-Բար շրջանի կազմի մեջ։ Ենթակա է Ֆրայբուրգի վարչական օկրուգին։ Զբաղեցնում է 165,47 քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 81 022, 2022 թվականի մարտի տվյալներով՝ 87.327։ Պաշտոնական կոդը՝ *08 3 26 074*։

Շվարցվալդի խոշորագույն բնակավայրն է։ Կազմավորվել է 1972 թվականին, երբ համայնքային բարեփոխումների արդյունքում Ֆիլինգեն և Շվենինգեն քաղաքները միավորվել են։

## Բնակչություն

Աղբյուրը՝ Statistisches Landesamt Baden-Württemberg.

## Տնտեսություն
Քաղաքում զարգացած են ճշգրիտ հաստոցաշինությունը, մեքենաշինությունը, էլեկտրական տեխնիկայի, կոշկեղենի, խեցեղենի արտադրությունը։

## Քույր քաղաքներ

## Պատկերասրահ

Villingen luftbild.jpg
VS - Villingen - Bickenstraße.jpg
VS - Schwenningen - Janusz-Korczak-Schule.jpg
Villingen-Schwenningen Württembergische Uhrenfabrik Bürk Uhrenindustriemuseum 2013-08-21.jpg
Riese romäus.jpg| 
Romaeus tower vs.jpg| 
Schwenningen-neckarquelle-1928.jpg| 
Fasnet in Villingen.JPG| 
Narrenzunft Schwenningen Hansel Narrentreffen Meßkirch 2006 4.jpg| 
VS - Schwenningen - Neckar Tower.jpg
Villinger Münster.jpg|Katedrála ve Villingenu
VS - Villingen - Bickentor1.jpg|
SchwennMoos.jpg|


## Ծանոթագրություններ

## Գրականություն
* Konrad Spindler։ Der Magdalenenberg bei Villingen, Ein Fürstengrabhügel des 6. vorchristlichen Jahrhunderts, mit Beiträgen von E. Hollstein u. E. Neuffer, Führer zu vor- und frühgeschichtlichen Denkmälern in Baden-Württemberg, Band 5, Theiss-Verlag, Stuttgart u. Aalen 1976, 2. Aufl. 1999. 112 S., 1 Faltbeil. ISBN 3-8062-1381-X

## Արտաքին հղումներ
*Villingen-Schwenningen: history & pictures  
*The siege of Villingen in 1702 
* 

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Լյուդովիկ Բուրս

**Լյուդովիկ Բուրս** (, ), ֆրանսիացի կոմպոզիտոր։ Լայն ճանաչում ու համբավ է նվաճել հատկապես «Գործակալ 117. Կահիրեն՝ լրտեսական բույն», «Գործակալ 117. առաքելություն Ռիոյում» և «Արտիստը» ֆիլմերի համար իր գրած երաժշտության շնորհիվ։ 2012 թվականին արժանացել է հեղինակավոր «Ոսկե գլոբուս», «Օսկար», BAFTA, Սեզար կինոմրցանակների։ Այդ նույն տարվա հունիսին Լյուդովիկ Բուրսը հրավիրվել է անդամակցելու Շարժանկարային արվեստների և գիտությունների ակադեմիային։

## Կենսագրություն
Ծնվել է Ֆրանսիայի Մորբիան դեպարտամենտի Պոնտիվի քաղաքում։ Կարիերան սկսել է գովազդային հոլովակների համար երաժշտություն գրելով, այնուհետև նկարահանել է կարճամետրաժ ֆիլմեր, այդ թվում՝ *Mes amis* (1999), *En attendant* (2000), *Spartacus* (2003), *Sirene Song* (2005) ժապավենները։ Որոշ ժամանակ անց սկսել է համագործակցել անվանի կինոռեժիսոր Միշել Խազանավիչուսի հետ՝ երաժշտություն գրելով նրա նկարահանած «Գործակալ 117. Կահիրեն՝ լրտեսական բույն», «Գործակալ 117. առաքելություն Ռիոյում» և «Արտիստը» ֆիլմերի համար, որոնցից վերջինը առանձնահատուկ ջերմ ընդունելության է արժանացել՝ նվաճելով«Ոսկե գլոբուս», «Օսկար»,  BAFTA, Սեզար կինոմրցանակներ։

## Ֆիլմագրություն

## Սկավառակագրություն
*1997։ *Sept* du groupe Sept, claviers et composition
*2000։ *Bois mes paroles* de Svinkels, composition et mixage
*2002։ *L'Imprudence* d'Alain Bashung, composition, accordéon wurlitzer, memory moog, glockenspiel, arrangements de cordes…
*2003։ *Le svink c'est chic* et 2 autres morceaux sur *Bons pour l'asile* de Svinkels, production
*2008։ *Dirty Centre* de Svinkels, production, réalisation, clavier, basse, drum machines

## Պարգևներ
### Նվաճումներ
* Օսկար
* BAFTA
* Կինոքննադատների ընկերակցության մրցանակ՝ «Լավագույն կոմպոզիտոր» անվանակարգում
* Սեզար
* Չիկագոյի կինոքննադատների ընկերակցության մրցանակ
* Եվրոպական կինոմրցանակ՝ «Լավագույն կոմպոզիտոր» անվանակարգում
* Ոսկե գլոբուս
* Սեզար

### Առաջադրումներ
* Բոստոնի կինոքննադատների ընկերություն
* Սան դիեգոյի կինոքննադատների ընկերություն

## Ծանոթագրություններ

## Արտաքին հղումներ
* 

Կատեգորիա:20-րդ դարի կոմպոզիտորներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Սեզար» մրցանակի դափնեկիրներ
Կատեգորիա:Օսկարակիրներ
Կատեգորիա:Ֆրանսիացի կոմպոզիտորներ
Արմեն Թախտաջյան փողոց (Երևան)

**Արմեն Թախտաջյան փողոց**, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ բուսաբան, ԽՍՀՄ գիտությունների ակադեմիայի ակադեմիկոս, ՀԽՍՀ գիտությունների ակադեմիայի ակադեմիկոս, ՀԽՍՀ գիտության վաստակավոր գործիչ, Բույսերի տաքսոնոմիայի միջազգային ասոցիացիայի նախագահ Արմեն Թախտաջյանի պատվին։

## Տվյալներ
Սկսվում է Ալեք Մանուկյան փողոցի թիվ 15 շենքի անցուղուց (Հյուսիսային համալսարանի մոտ), հատում է Ֆիզկուլտուրնիկների փողոցը, Հրանտ Շահինյան փողոցի սկզբից ձգվում դեպի արևելք, հասնում Շահումյանի ոռոգիչ ջրանցք։

Նախկինում կոչվել է Այգեստանի 7-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

## Ծանոթագրություններ

Կատեգորիա:Երևանի փողոցներ
Միքայել Չայլախյան փողոց (Երևան)

**Միքայել Չայլախյան փողոց**, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ ֆիտոֆիզիոլոգ, ԽՍՀՄ գիտությունների ակադեմիայի և ՀԽՍՀ գիտությունների ակադեմիայի ակադեմիկոս, ՀԽՍՀ գիտության վաստակավոր գործիչ Միքայել Չայլախյանի պատվին։

## Տվյալներ
Սկսվում է Չարենցի փողոցի թիվ 1 շենքի մոտից («Հայնախագիծ» բաց բաժնետիրական ընկերություն), ձգվում դեպի հարավ-արևելք, հասնում Այգեստանի 10-րդ փողոցի սկիզբ։

Նախկինում կոչվել է Այգեստանի 9-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

## Ծանոթագրություններ

Կատեգորիա:Երևանի փողոցներ
Գևորգ Ջահուկյան փողոց (Երևան)

**Գևորգ Ջահուկյան փողոց**, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ ականավոր բանասեր, լեզվաբան, հայագետ, բանասիրական գիտությունների դոկտոր, պրոֆեսոր, ՀՀ գիտությունների ազգային ակադեմիայի ակադեմիկոս, ՀԽՍՀ գիտության վաստակավոր գործիչ Գևորգ Ջահուկյանի պատվին։

## Տվյալներ
Սկսվում է Հերացու փողոցի թիվ 4 և 4/1 շենքերի մոտից, հյուսիս-արևմուտքից Սարալանջի շրջանցիկ ճանապարհին զուգահեռ, անցնում դեպի հարավ-արևմուտք, ավարտվում Չարենցի փողոցի 1-ին նրբանցքի հետ հատվելով։

Նախկինում կոչվել է Այգեստանի 11-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։

## Ծանոթագրություններ

Կատեգորիա:Երևանի փողոցներ
4J Studios

**4J Studios**, ընկերություն, որը զբաղվում է համակարգչային խաղերի մշակմամբ, տեղակայված է Շոնտլանդիայի Դանդի քաղաքում։ Ընկերությունում աշխատում են VIS Entertainment ընկերության մի շարք աշխատակիցներ։ Ներկա պահին ստուդիան հիմնականում մշակում Minecraft խաղի խաղային համակարգերի համար նախատեսված տարբերակները։

## Պատմություն
4J Studios-ը հիմնադրվել է Քրիս վան դեր Կուլինի, Փէդդի Բերնսի և Ֆրենկ Արնոտի կողմից 2005 թվականի ապրիլի 19-ին։ Երեքն էլ աշխատել են մի ընկերությունում, որտեղ գլխավոր տնօրենը եղել է վան դեր Կուիլը։

2012 թվականի նոյեմբերին ստուդիայի համահիմնադիր և տնօրեն Արնոթը հայտարարեց, որ լքում է 4J Studios-ը, որպեսզի հիմնադրի նոր ընկերություն՝ Stormcloud Games, իր գործընկերների՝ Էնդի Ուէսթոնի և Պէտ Մակգոերնի հետ։ 2018 թվականի մարտին 4J Studios-ը ահռելի գումար ներդրեց Դանդիում տեղակայված Puny Astronaut-ում։ Սա մշակող էր, որ հիմնականում կազմված էր Աբերտայի ավարտականերից։ Արդյունքում Վան դեր Կույլը և Բերնսը դարձան այդ ընկերության տնօրենների խորհրդի անդամ։ 2021 թվականի մարտին 4J Studios-ը բացեց ներդրումային ֆոնդ՝ Chroma Ventures, որը վերցրեց Puny Astronaut մասնաբաժինը և ներդրում իրականացրեց մի քանի այլ ստուդիաներում։ 2022 թվականի հոկտեմբերից 4J Studios-ը հայտարարեց, որ որոշել է հրապարակել խաղեր, սկսած Puny Astronaut's Skye Tales-ից 2023 թվականին։

## Մշակված խաղեր

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Կատեգորիա:2005 հիմնադրումներ Շոտլանդիայում
Յուրի Վոլինցև

**Յուրի Վիտալևիչ Վոլինցև** (, ), խորհրդային և ռուսական թատրոնի ու կինոյի դերասան, հնչյունավորող, ՌԽՖՍՀ ժողովրդական արտիստ (1984), Ռուսաստանի պետական մրցանակի դափնեկիր (1994)՝ Ե․ Վախթանգովի անվան թատրոնի «Անմեղ մեղավորները» ներկայացման համար։

## Կենսագրություն
Յուրի Վոլինցևը ծնվել է 1932 թվականի ապրիլի 28-ին Լենինգրադ քաղաքում։ Սովորել է Բ․ Շչուկինի անվան թատերական ուսումնարանում (Իոսիֆ Ռապոպորտի արվեստանոց)։ Կուրսընկերներն են եղել Վիկտորյա Լեպկոն, Վերա Մայորովան, Անդրեյ Միրոնովը։

1962 թվականին ուսումնարանն ավարտելուց հետո ընդգրկվել է Ե․ Վախթանգովի անվան թատրոնի թատերախմբում։ Հնչյունավորել է մի շարք մուլտֆիլմերի հերոսների, կինոյում նկարահանվել է հիմնականում դրվագներում։ Խորհրդային հանդիսատեսին հայտնի է Պան մարզիկի դերով «13 աթոռ» գինետունը» երգիծական հեռուստասերիալում։

Հնչյունավորել է Դիսնեյի մուլտֆիլմերի հերոսների՝ Դաքուորթին՝ «Բադային պատմություններ»-ում, Դոն Կարնաժին՝ «TaleSpin»-ում և Զիգզագ ՄակԿրյակին՝ «Բադային պատմություններ»-ում ու «Սև թիկնոց»-ում։

Մահացել է 1999 թվականի օգոստոսի 9-ին Մոսկվայում՝ քնած ժամանակ, սուր սրտային անբավարարությունից։ Հրաժեշտի արարողությունը կայացել է 1999 թվականի օգոստոսի 12-ին Ե․ Վախթանգովի անվան թատրոնի ճեմասրահում։ Թաղված է Խովանսկոյե գերեզմանատանը (կենտրոնական հատված, հողակտոր № 45ժ)։

### Ընտանիք
Դուստրը՝ Քսենիա Ստրիժը (ծնվ․ 1967 թ․), ռադիո և հեռուստահաղորդավար է։

## Մրցանակներ և պարգևներ
* Պատվո շքանշան (դեկտեմբերի 11, 1996)՝ պետությանը մատուցած ծառայությունների, ժողովուրդների միջև բարեկամության և համագործակցության ամրապնդման գործում ունեցած մեծ ավանդի և մշակույթի ու արվեստի ոլորտում բազմամյա բեղուն գործունեության համար
* Ռուսաստանի Դաշնության պետական մրցանակի դափնեկիր (մայիսի 29, 1995)
* ՌԽՖՍՀ վաստակավոր արտիստ (նոյեմբերի 11, 1971)
* Լեհաստանի Ժողովրդական Հանրապետության մշակույթի վաստակավոր գործիչ (1976)
* «ՌԽՖՍՀ ժողովրդական արտիստ» պատվավոր կոչում (մարտի 28, 1984)՝ խորհրդային թատերական արվեստում ունեցած ավանդի համար

## Դերերը թատրոնում

### Հեռուստաներկայացումներ

## Ֆիլմագրություն

### Հնչյունավորում

### Մուլտֆիլմերի հնչյունավորում

### Կրկնօրինակում և հետկադրային հնչյունավորում

### Աուդիոհեքիաթներ (ձայնապնակ)

### Մանկական հաղորդումներ

## Ծանոթագրություններ

## Արտաքին հղումներ
* Յուրի Վոլինցևի մասին Ե. Վախթանգովի անվան թատրոնի կայքում 

Կատեգորիա:20-րդ դարի դերասաններ
Կատեգորիա:Ե․ Վախթանգովի անվան թատրոնի անձինք
Կատեգորիա:Լեհաստանի մշակույթի վաստակավոր գործիչներ
Կատեգորիա:Խորհրդային դերասաններ
Կատեգորիա:Խորհրդային հնչյունավորողներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս հնչյունավորողներ
Կատեգորիա:Ռուսաստանի Դաշնության վաստակավոր արտիստներ
Ալեքսանդր Գաբովիչ

**Ալեքսանդր Մարկովիչ Գաբովիչ** (, ), խորհրդային թատերական ռեժիսոր։

## Կենսագրություն
Ալեքսանդր Գաբովիչը ծնվել է 1907 թվականին։ 1926-1937 թվականներին աշխատել է Ռուբեն Սիմոնովի թատրոն-ստուդիայում, ղեկավարել թատրոնի ուսումնական մասը։ 1939-1956 թվականներին որպես դերասան և ռեժիսոր հադնես է եկել Ե․ Վախթանգովի անվան թատրոնում, իսկ 1941-1945 թվականներին՝ թատրոնի ռազմաճակատային մասնաճյուղում, որտեղ մասնակցել է գրեթե բոլոր ներկայացումների ստեղծմանը։

Եղբայրը բալետի պարող, պարուսույց, մանկավարժ Միխայիլ Գաբովիչն է։

## Ներկայացումներ

## Մրցանակներ և պարգևներ
* Երկրորդ աստիճանի Ստալինյան մրցանակ (1950)՝ Նիկոլայ Վիրտայի «Դատապարտվածների դավադրությունը» բեմադրության համար
* Կարմիր աստղի շքանշան (փետրվարի 26, 1945)
* Մեդալ «Աշխատանքային արիության համար» (դեկտեմբերի 16, 1946)

## Ծանոթագրություններ

Կատեգորիա:20-րդ դարի թատերական ռեժիսորներ
Կատեգորիա:«Աշխատանքային արիության համար» մեդալակիրներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Ե․ Վախթանգովի անվան թատրոնի անձինք
Կատեգորիա:Թատերական ռեժիսորներ այբբենական կարգով
Կատեգորիա:Կարմիր աստղի շքանշանի ասպետներ
Կատեգորիա:Ռուս թատերական ռեժիսորներ
Կատեգորիա:Ռուս դրամատուրգներ
Ալեքսանդր Գալևսկի

**Ալեքսանդր Միխայլովիչ Գալևսկի** (, ), խորհրդային և ռուսական թատրոնի ու կինոյի դերասան։ ՌԽՖՍՀ վաստակավոր արտիստ (1982)։

## Կենսագրություն
Ալեքսանդր Գալևսկին ծնվել է 1941 թվականի դեկտեմբերի 16-ին Ուկրաինայում։ 1964-1968 թվականներին սովորել է Բ. Շչուկինի անվան թատերական ուսումնարանում՝ Աննա Օրոչկոյի և Տատյանա Կոպտևայի արվեստանոցում։ Ուսումնարանն ավարտելուց հետո ընդունվել է Ե. Վախթանգովի անվան թատրոն, որտեղ դասական և ժամանակակից պիեսներում խաղում է բազմաթիվ դերեր։

Ֆիլմերում սկսել է նկարահանվել 1967 թվականից. առաջին ֆիլմը եղել է Վիկտոր Գեորգիևի «Ոգով ուժեղները»։

## Մրցանակներ և պարգևներ
* ՌԽՖՍՀ վաստակավոր արտիստ (դեկտեմբերի 9, 1982)

## Դերերը թատրոնում

## Ֆիլմագրություն

### Հնչյունավորում

## Ծանոթագրություններ

## Արտաքին հղումներ
* Ալեքսանդր Գալևսկու մասին Ե. Վախթանգովի անվան թատրոնի կայքում 
* КиноПоиск: Ալեքսանդր Գալևսկի 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Բնօրինակում անաղբյուր հոդվածներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասաններ
Կատեգորիա:Ռուս դերասաններ
Media.Vision

**Media.Vision**, ճապոնական հանրային ընկերություն, որը մասնագիտացված է համակարգչային խաղերի մշակմամբ։ Գլխավոր գրասենյակը տեղակայված է Տոկիոյում։ Ավելի հայտնի է իր Wild Arms և Chaos Rings խաղերով։

## Պատմություն
Ընկերությունը հիմնադրել է 1993 թվականի մարտի 1-ին Telenet Japan-ի աշխատակիցների կողմից։ Սկզբնական շրջանում ընկերությունը տեղակայված է Թիյոդա քաղաքում, սակայն 2006 թվականի հունիսին տեղափոխեց Կոտո։ 2003 թվականի օգոստոսից մինչև 2010 թվականի մարտ ամիսը ընկերությունը կրել է Media Vision Entertainment անվանումը։

Ստուդիայի առաջին խաղը դարձավ՝ Crime Crackers-ը, որը նախատեսված է եղել PlayStation խաղային համակարգերի համար։ Հետագայում ստուդիան շարունակել է թողարկել է համագործացել Sony Computer Entertainment-ի հետ և թողարկել է ևս 4 խաղ նախատեսված PlayStation-ի համար։ 2002 թվականին ընկերությունը առաջին անգամ թողարկեց խաղ նախատեսված այլ պլատֆորմի համար, մասնավորապես Xbox խաղային համակարգի համար։ Խաղը կրում էր Sneakers անվանումը։ Սակայն ընկերությունը շարունակում էր համագործակցությունը Sony Computer Entertainment-ի հետ և զարգացնում էր Wild Arms շարքն արդեն PlayStation 2-ի համար։ 2010 թվականին ընկերությունը մուտք գործեց բջջային խաղերի շուկա և թողարկեց Chaos Rings խաղը։

## Խաղերի շարք

## Ծանոթագրություններ

## Արտաքին հղումներ
* 

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Վոլոդիմիր Զելենսկու սպանության փորձեր

thumb|Ուկրաինայի նախագահ Վոլոդիմիր Զելենսկին 2022 թվականի ապրիլին։ Ուկրաինա Ռուսաստանի ներխուժումից ի վեր Զելենսկու նկատմամբ ձեռնարկվել է սպանության մի քանի փորձ։
**Վոլոդիմիր Զելենսկու սպանության փորձեր**, ուկրաինական կառավարության պաշտոնյաների և լրատվամիջոցների տվյալներով զինված հարձակումների փորձեր, որոնք միտված են եղել Ուկրաինայի նախագահ Վոլոդիմիր Զելենսկու վերացմանը։ Վերջիններիս փոխանցմամբ՝ Զելենսկին կարողացել է խուսափել դրանցից, որոնք ձեռնարկվել են Ուկրաինա Ռուսաստանի ներխուժումից հետո ռուսամետ լրտեսների կողմից։

## Նախապատմություն
Ուկրաինա ռուսական ներխուժումն արագ ավարտելու համար՝ Ռուսաստանը պլանավորել էր զինված խմբեր ուղարկել Ուկրաինայի մայրաքաղաք Կիև և չեզոքացնել ուկրաինական ղեկավարությանը։ Ուկրաինայի նախագահի գրասենյակի ղեկավար Անդրեյ Երմակի խորհրդական Միխայիլ Պոդոլյակը հայտարարել է, որ «Ռուսաստանի հիմնական մտադրությունը երկրի ղեկավար կազմի վերացումն էր, առավելագույն խուճապի ստեղծումը, և իր սեփական խամաճիկային կառավարության ստեղծումը»։

## Սպանության փորձեր
Ուկրաինական կառավարության տվյալներով՝ 2022 թվականի սկզբին Ռուսաստանի նախագահ Վլադիմիր Պուտինը Չեչնիայի ղեկավար Ռամզան Կադիրովին հրահանգել է վերացնել Ուկրաինայի առաջնորդներին։ Մարտի սկզբին Ուկրաինայի հետախուզությունը հայտարարել է, որ չեչեն հատուկ ջոկատայինները, որոնք ուղարկվել էին Զելենսկուն սպանելու համար, ոչնչացվել են, իսկ այդ գործում ուկրաինացի ուժայիններին օգնել են Ռուսաստանի Անվտանգության դաշնային ծառայության գործակալները, որոնք աջակցում էին Ուկրաինային։

Նշվում է, որ 2022 թվականի փետրվարի վերջին Կիևում եղել է Վագների խմբավորման ավելի քան 400 ռուսաստանցի վարձկան, որոնք հանձնարարություն են ունեցել սպանելու Զելենսկուն և ապակայունացնել ուկրաինական կառավարությունն այնքան, որ Ռուսաստանն այդ երկրում վերցնի վերահսկողությունը։

## Փորձերի քանակ
Հակամարտության ընթացքում հակասական հաղորդագրություններ են ստացվել Զելենսկու դեմ մահափորձերի քանակի մասին։ Նախագահի գրասենյակի ղեկավարի խորհրդական Պոդոլյակը, խոսելով Украинская правда-ի հետ, անդրադարձել է այդ հարցին՝ նշելով, որ Ուկրաինայի օտարերկրյա գործընկերները նշում են երկու կամ երեք փորձի մասին։ «Ես վստահ եմ, որ դրանց թիվը մեկ տասնյակից ավելին է եղել»,- ասել է Պոդոլյակը։

Ի հավելումն, շաբաթ օրը՝ 2022 թվականի փետրվարի 26-ին Կիևի արվարձաններից մեկում կանխվել է չեչեն վարձկանների խմբի կողմից սպանության փորձը, որի ժամանակ հնարավոր է նաև սպանված լինեն պոտենցիալ մարդասպանները։

2022 թվականի մարտի սկզբին Ուկրաինայի ազգային անվտանգության խորհրդի ղեկավար Ալեքսեյ Դանիլովը հայտարարել է, որ մեկ շաբաթվա ընթացքում Զելենսկին փրկվել է սպանության երեք փորձից։ Դանիլովն ընդգծել է Ռուսաստանի անվտնագության դաշնային ծառայության՝ պատերազմի դեմ հանդես եկող սպաների օգնությունը, որոնք տեղեկատվությունը կիսվել են ուկրաինական ուժերի հետ՝ Չեչնիայից մարդասպանների երկու խմբերի կողմից պլանավորվող հարձակումների վերաբերյալ։

## Արձագանք
CBS-ին տված հարցազրույցում ԱՄՆ պետքարտուղար Էնթոնի Բլինքենը հայտարարել է, որ Ուկրաինայի կառավարությունը պատրաստված է եղել ներխուժման պարագայում Զելենսկու հնարավոր մահվանը, սակայն չի նշել հավելյալ մանրամասներ։

## Ծանոթագրություններ

Կատեգորիա:Ռուսաստանի ներխուժումն Ուկրաինա (2022)
Կատեգորիա:Վագների խումբ
Կատեգորիա:Վոլոդիմիր Զելենսկի
Լյուդմիլա Գենիկա-Չիրկովա

**Լյուդմիլա Յուրևնա Գենիկա-Չիրկովա** (, ), խորհրդային և ռուսական թատրոնի ու կինոյի դերասանուհի, Բորիս Չիրկովի այրին։ ՌԽՖՍՀ վաստակավոր արտիստ (1972)։

## Կենսագրություն
Լյուդմիլա Գենիկա-Չիրկովան ծնվել է 1923 թվականի սեպտեմբերի 18-ին խորհրդային կինոռեժիսոր Յուրի Գենիկայի ընտանիքում։ 1947 թվականին ավարտել է Բ. Շչուկինի անվան թատերական ինստիտուտը՝ Վերա Լվովայի արվեստանոցը։

Ավարտելուց հետո՝ 1947-1949 թվականներին, եղել է Ե. Վախթանգովի անվան թատրոնի դերասանուհիներից, այնուհետև 1950-1965 թվականներին հանդես է եկել Մոսկվայի Ա. Պուշկինի անվան դրամատիկական թատրոնում։ 1965 թվականից աշխատել է Մոսկվայի Ն. Գոգոլի անվան դրամատիկական թատրոնում։ Դասավանդել է ՎԳԻԿ-ում։

Լյուդմիլա Գենիկա-Չիրկովան մահացել է 2019 թվականի հոկտեմբերի 29-ին Մոսկվայում։ Թաղված է Նովոդևիչյան գերեզմանատանը՝ ամուսնու կողքին։

### Ընտանիք
Հայրը՝ խորհրդային կինոռեժիսոր Յուրի Գենիկան է (1893-1965)։ Եղել է ՎԳԻԿ-ի պրոռեկտորը։

Ամուսինը՝ խորհրդային թատրոնի ու կինոյի հայտնի դերասան Բորիս Չիրկովն էր (1901-1982), ԽՍՀՄ ժողովրդական արտիստ։

Դուստրը՝ դերասանուհի, մանկավարժ Լյուդմիլա Չիրկովան է (ծնվ.՝ 1949 թ.)։

## Մրցանակներ և պարգևներ
* ՌԽՖՍՀ վաստակավոր արտիստ (ապրիլի 20, 1972)
* Ուզբեկական ԽՍՀ արվեստի վաստակավոր գործիչ
* ՌԴ նախագահի շնորհակալագիր (հունիսի 19, 2013)՝ երաժշտական արվեստի զարգացման մեջ ունեցած ավանդի և երկարամյա ստեղծագործական գործունեության համար

## Դերերը թատրոնում

## Ֆիլմագրություն
### Դերասանուհի

### Ռեժիսոր

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Երկարակյացներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:Ռուս դերասանուհիներ
Կատեգորիա:ՎԳԻԿ-ի դասախոսներ
Սամսոն Ղազարյան

**Սամսոն Սերյոժայի Ղազարյան** (), հայ քաղաքական գործիչ, «Ղարաբաղ» կոմիտեի անդամ, Հայաստանի Հանրապետության Գերագույն Խորհրդի առաջին և երկրորդ գումարման պատգամավոր, ԱԺ պետական-իրավական հարցերի մշտական հանձնաժողովի անդամ, Արցախյան առաջին ազատամարտի մասնակից։

## Կենսագրություն
Սամսոն Ղազարյանը ծնվել է 1953 թվականի հունվարի 28-ին Արթիկի շրջանի Տուֆաշեն գյուղում։ Ավարտել է Երևանի պետական համալսարանը` պատմաբանի որակավորմամբ։ 1976-1980 թվականներին աշխատել է «Հայկապշին» տրեստում որպես բանվոր։ 1982 թվականին՝ Երևանի Օպերայի և բալետի պետական ակադեմիական թատրոնում տեխնիկ և Փանոս Թերլեմեզյանի անվ. գեղարվեստի ուսումնարանում ուսուցիչ։ 1983-1987 թվականներին` լրագրական աշխատանք է կատարել ՀՀ Ռադիոյի և հեռուստատեսության պետական կոմիտեում և «Ավանգարդ» թերթում։ 1987-1990 թվականներին ուսուցիչ է աշխատել Մխիթար Սեբաստացու անվան կրթահամալիրում։ 1988 թվականից եղել է «Ղարաբաղ» կոմիտեի երկրորդ կազմ կոմիտեի անդամ։ 1988 թվականի դեկտեմբերի 24-ին ձերբակալվել և մինչև 1989 թվականի մայիսի 31-ը բանտարկվել է «Ղարաբաղ» կոմիտեի մյուս տասը անդամների հետ։ Ընտրվել է ՀՀ ԳԽ պատգամավոր։ ԱԺ պետական-իրավական հարցերի մշտական հանձնաժողովի անդամ։ ԱԺ «Հանրապետություն» խմբակցության անդամ։ Եղել է անկուսակցական։ Արցախյան առաջին ազատամարտի ժամանակ եղել է «Մուշ» ջոկատի հիմնադիր հրամանատարներից։

2006 թվականին ակտիվ մասնակցություն է ունեցել «Այլընտրանք» հասարակական-քաղաքական նախաձեռնությանը, իսկ 2007 թվականին Իմպիչմենտ դաշինքի ձևավորմանը։ 2008 թվականի համաժողովրդական շարժման մասնակից էր։

Սամսոն Ղազարյանը երկարատև հիվանդությունից հետո մահացել է Երևանում 2022 թվականի դեկտեմբերի 31-ին։

## Ծանոթագրություններ

Կատեգորիա:ՀՀ ԳԽ 1-ին գումարման պատգամավորներ
Կատեգորիա:«Ղարաբաղ» կոմիտեի անդամներ
Կատեգորիա:ԵՊՀ շրջանավարտներ
Կատեգորիա:Հայ պատմաբաններ
Կատեգորիա:Անկախության ակտիվիստներ
Կատեգորիա:Հայ քաղաքական գործիչներ
Կատեգորիա:Արցախյան պատերազմի մասնակիցներ հայկական կողմից
Turn 10 Studios

**Turn 10 Studios**, ամերիկյան ընկերություն, որը զբաղվում է համակարգչային խաղերի մշակմամբ, տեղակայված է Ռոդմոնդ քաղաքում (Վաշինգտոն)։ Հիմնադրվել է 2001 թվականին Microsoft Game Studios-ի կողմից։ Ընկերությունը հանդիսանում է Xbox խաղային համակարգերի և Windows օպերացիոն համակարգերի համար նախատեսված Forza ավտոմրացավային խաղաշարքի մշակողը։

## Պատմություն
Turn 10 Studios-ը հիմնադրեվել է 2001 թվականին Microsoft ընկերության կողմից, որպես Microsoft Game Studios-ի ենթակառուցվածք։ Ստուդիայի գլխավոր առաջադրանքն է հանդիսացել Forza խաղի մշակումը։ Ընկերության ստեղծման պահին, աշխատակիցների մեծ մասն արդեն ուներ փորձ խաղերի մշակման ոլորտում։ 2014 թվականի հոկտեմբերին ընկերությունն ուներ ավելի քան 100 աշխատակից։

## Տեխնոլոգիաներ
Turn 10 Studios ընկերությունը իր խաղերի համար մշակել և օգտագործում է ForzaTech խաղային շարժիչը և Fuel խմբագիրը, որը թույլ է տալիս մեկ օբյեկտի վրա միանգամից աշխատել մի քանի հոգով։

## Մշակված խաղերի ցանկ

### Մասնակցությունը մշակումներին

## Ծանոթագրություններ

## Արտաքին հղումներ
* Պաշտոնական կայք
* ''Forza Motorsport''-ի պաշտոնական կայք

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Զորավանք եկեղեցի

**Զորավանք** (նաև՝ Սուրբ Գևորգ), հայկական առաքելական եկեղեցի Հայաստանի Լոռու մարզի Հաղպատ գյուղում։

Ընդգրկված է Հայաստանի Հանրապետության պատմության և մշակույթի անշարժ հուշարձանների ցանկում որպես հանրապետական նշանակության հուշարձան։

## Տեղադրություն
Զորավանք եկեղեցին գտնվում է Հաղպատի վանքի պարսպից հարավ՝ նախկին այգիների տարածքում։ Խորհրդային Միության տարիներին գյուղի կառուցապատման հետևանքով այն հայտնվել է տնամերձ հողամասերի արանքում։

## Պատմություն
Համաձայն եկեղեցու բարավորի արձանագրության` կառուցվել է 1279 թվականին, Բարսեղ քահանայի կողմից։

1827 թվականի երկրաշարժի հետևանքով մասսամբ քանդվել է։

1887 թվականի դրությամբ եկեղեցու շուրջ տարածված է եղել գերեզմանոց, որոնցից ներկայում տեսանելի են միայն 2 խաչքար և մի քանի տապանաքար։

## Ճարտարապետական նկարագիր
Եկեղեցին կազմված էր փոքր աղոթասրահից։ Արևմտյան կողմից կցված է եղել գավիթ-սրահը, որը կառուցվել է եկեղեցու հետ միաժամանակ։ Պատերն շարված են անդեզիտե կոպտատաշ խոշոր քարերով և ունեն 1,2 մ հաստություն։ Ներսից սվաղված են կրաշաղախով։ Ունեցել է փոքր պայտաձև թաղ, որի մեծ մասը ներկայում փլված է։

Պահպանվել են եկեղեցու պատերը, գավիթ-սրահը։ Եկեղեցու հարավային կողմում են գտնվում երկու գեղաքանդակ խաչքար և մի քանի տապանաքար։

## Պատկերասրահ

Զորավանք եկեղեցի (Հաղպատ) - Zoravank church (Haghpat), 2022 03.jpg|Եկեղեցու քանդված ինտերիերը (2022թ․)
Զորավանք եկեղեցի (Հաղպատ) - Zoravank church (Haghpat), 2022 02.jpg|Բարավորն ու հայատառ արձանագրությունը (2022թ․)
Զորավանք եկեղեցի (Հաղպատ) - Zoravank church (Haghpat), 2022 05.jpg|Եկեղեցու կողքին կանգնեցված խաչքարեր (2022թ․)
2023.03.25 Zoravank 14.jpg|Եկեղեցու ընդհանուր տեսքը (2023թ․)


## Տես նաև
* Հաղպատի Կուսանաց անապատ եկեղեցի
* Հաղպատի վանական համալիր

## Ծանոթագրություններ

Կատեգորիա:Հաղպատ
Կատեգորիա:Եկեղեցիներ այբբենական կարգով
Կատեգորիա:Գուգարաց թեմի վանքեր և եկեղեցիներ
Կատեգորիա:1279 հիմնադրումներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Լոռու մարզի հուշարձաններ
Գեորգի Գլադկիխ

**Գեորգի Անդրեևիչ Գլադկիխ** (, ), խորհրդային թատրոնի դերասան։ ՌԽՖՍՀ ժողովրդական արտիստ։

## Կենսագրություն
Գեորգի Գլադկիխը ծնվել է 1922 թվականի հունվարի 7-ին Չինաստանի Հարբին քաղաքում։ Մասնակցել է Հայրենական մեծ պատերազմին։

1947 թվականին ավարտել է Բ. Շչուկինի անվան թատերական ուսումնարանը։

1945-1947 թվականներին աշխատել է Մոսկվայի Ե. Վախթանգովի անվան թատրոնում՝ որպես դերասան։ 1947-1958 թվականներին խաղացել է Լիեպայա քաղաքի Բալթիկ նավատորմիղի թատրոնում։ Այնուհետև 1958-1976 թվականներին հանդես է եկել Գրոզնու Մ. Լերմոնտովի անվան դրամատիկական թատրոնում, իսկ 1976-1980 թվականներին՝ Վորոնեժի Ա. Կոլցովի անվան դրամատիկական թատրոնում։

Գեորգի Գլադկիխը մահացել է 1992 թվականի նոյեմբերի 10-ին։

## Ընտանիք
Կինը՝ դերասանուհի Գալինա Գլադկիխն է (ծնվ՝. 1925 թ.)

## Մրցանակներ և պարգևներ
* Լատվիական ԽՍՀ վաստակավոր արտիստ (1955)
* Չեչենա-Ինգուշական ԻԽՍՀ վաստակավոր արտիստ
* ՌԽՖՍՀ վաստակավոր արտիստ (մայիսի 25, 1960)
* ՌԽՖՍՀ ժողովրդական արտիստ (նոյեմբերի 29, 1972)

## Դերերը թատրոնում

### Վորոնեժի դրամատիկական թատրոն

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասաններ
Կատեգորիա:Ե․ Վախթանգովի անվան թատրոնի անձինք
Կատեգորիա:Թատրոնի դերասաններ
Կատեգորիա:Լատվիական ԽՍՀ վաստակավոր արտիստներ
Կատեգորիա:Խորհրդային դերասաններ
Կատեգորիա:Հարբին քաղաքում ծնվածներ
Կատեգորիա:Վորոնեժ քաղաքում մահացածներ
Ալեսանդրո Կատելան

**Ալեսանդրո Կատելան** (, ), իտալացի հեռուստառադիոհաղորդավար, որը MTV Italia հեռուստաընկերության եթերում վարել է Total Request Live-ի իտալական տարբերակը, իսկ Italia 1-ի (Mediaset հոլդինգ) եթերում՝ «Le Iene»-ն։ 2011-2020 թվականներին Կատելանը նաև վարել է բրիտանական The X Factor նախագծի իտալական տարբերակը։

2018-19 եթերաշրջանում Կատելանը եղել է «E poi c'è Cattelan» (EPCC) երեկոյան շուի հաղորդավար, որը հեռարձակվել է Sky Uno-ով։ 2020 թվականին Կատելանը պետք է լիներ Սանրեմո 2020 երաժշտական փառատոնի վարող, սակայն ավելի ուշ որոշվել է, որ երաժշտական փառատոնը կվարեն հաղորդավար Ամադեուսն ու երգիչ Ռոզարիո Ֆիորելլոն։ 2021 թվականին RAI հայտարարել էր, որ Ալեսանդրո Կատելանը կդառնա Եվրատեսիլ 2022 երգի մրցույթի վարողներից մեկը՝ կնքելով պայմանագիր իտալական ազգային հեռարձակողի հետ։ Թուրինում ընթացող երգի մրցույթը Կատելանի հետ միասին վարեցին երգչուհի Լաուրա Պաուզինին և երգիչ Միկան։

Ալեսանդրո Կատելանը Ինտեր Միլան ֆուտբոլային ակումբի մոլի երկրպագու է և հաճախ ներկա է լինում ակումբի հանդիպումներին և մարզումներին։

## Ֆիլմագրություն

## Հեռուստատեսություն

## Ծանոթագրություններ

## Արտաքին հղումներ
* 
* Official blog
* Alessandro Cattelan on MTV.it

Կատեգորիա:Իտալացի հաղորդավարներ
Կատեգորիա:Իտալացի լրագրողներ
Վերա Գոլովինա

**Վերա Լեոնիդովնա Գոլովինա** (, ), խորհրդային և ռուսական թատրոնի ու կինոյի դերասանուհի։ Սերել է ազնվական ցեղից, ծնվել է սպայի ընտանիքում։

## Կենսագրություն
Վերա Գոլովինան ծնվել է 1902 թվականի մայիսի 17-ին Կարաչև քաղաքում։ 1920 թվականին ընդունվել է Ե. Վախթանգովի ղեկավարած թատերական ստուդիա՝ դառնալով Վախթանգովի աշակերտը, իսկ նրա մահից հետո պաշտպանում էր ստուդիայի անկախությունը Մոսկվայի գեղարվեստական ակադեմիական թատրոնից, և վերջ ի վերջո 1926 թվականին թատերախումբը ստացավ թատրոնի կարգավիճակ։ Սակայն Վախթանգովի անվան թատրոնում ղեկավարության հետ խնդիրներն այդքանով չավարտվեցին։ Մի քանի տարի թատրոնը ղեկավարում էր գեղարվեստական խորհուրդը, սակայն այն չէր կարող այդպես երկար գոյատևել։ Գլխավոր ռեժիսորի պաշտոնի համար երկու հիմնական թեկնածու կար՝ Բորիս Զախավան և Ռուբեն Սիմոնովը։ Երկուսն էլ տաղանդավոր էին, հետաքրքիր ներկայացումներ էին բեմադրում և ձգտում էին պահպանել իրենց ուսուցչի՝ Եվգենի Վախթանգովի ավանդույթները։ Նրանցից յուրաքանչյուրը որպես ռեժիսոր իր նախընտրած դերասաններն ուներ։ Վերա Գոլովինան Բորիս Զախավայի կողմից էր։ 1939 թվականին կառավարության որոշումով Ե. Վախթանգովի անվան թատրոնի գլխավոր ռեժիսոր նշանակվեց Ռուբեն Սիմոնովը։ Այդուհանդերձ, Զախավան շարունակեց աշխատել թատրոնում։ Այս երկպառակության արձագանքները դեռ երկար շարունակվեցին։ Երկու վարպետը ոչ միշտ էին կարողանում համաձայնության գալ՝ նույնիսկ քսան տարի անց՝ 1958 թվականին։ Այս բարդ հարաբերությունների հետևանքով Վերա Գոլովինան՝ որպես Բ. Զախավայի կողմնակից, 1958 թվականին հեռացվեց թատրոնից։

Թատերական բեմ Գոլովինան այլևս դուրս չեկավ։ Նկարահանվեց մի քանի ֆիլմերում՝ ոչ մեծ դերերում և դրվագներում։

## Մրցանակներ և պարգևներ
* Մեդալ «Աշխատանքային արիության համար» (դեկտեմբերի 16, 1946)

## Դերերը թատրոնում

## Ֆիլմագրություն

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:Աշխատանքային արիության համար մեդալակիրներ
Կատեգորիա:Դերասանուհիներ այբբենական կարգով
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:Կարաչև քաղաքում ծնվածներ
Կատեգորիա:Ռուս դերասանուհիներ
Ալեքսանդր Գոլուբենցև

**Ալեքսանդր Ալեքսանդրովիչ Գոլուբենցև** (, ), խորհրդային կոմպոզիտոր։

## Կենսագրություն
Ալեքսանդր Գոլուբենցևը ծնվել է 1899 թվականի հունվարի 20-ին Կալուգա քաղաքում։ Սովորել է Պետրոգրադի համալսարանի ֆիզիկա-մաթեմատիկական ֆակուլտետում, ինչպես նաև Պետրոգրադի կոնսերվատորիայում (Վասիլի Կալաֆատիի և Ալեքսանդր Գլազունովի մոտ), որն ավարտել է 1922 թվականին։

1924 թվականին տեղափոխվել է Մոսկվա։ Տարբեր թատրոններում աշխատել է որպես երաժշտական մասի ղեկավար, այդ թվում՝ Ռեալիստական թատրոնում (1932-1935) և Ե. Վախթանգովի անվան թատրոնում (1935-1949)։

Բացի այդ, 1932-1936 թվականներին դասավանդել է Ռուսաստանի թատերական արվեստի ինստիտուտի ռեժիսուրայի ֆակուլտետում։

Ալեքսանդր Գոլուբենցևը մահացել է 1979 թվականի հոկտեմբերի 4-ին։ Թաղված է Միտինսկոե գերեզմանոցում։

## Ընտանիք
Կինը՝ դերասանուհի Նինա Արխիպովան է։

Դուստրը՝ դերասանուհի Նատալյա Գոլուբենցևան, որը «Բարի գիշեր, երեխաներ» հեռուստահաղորդման մեջ հնչյունավորել է Ստեպաշկային։

## Մրցանակներ և պարգևներ
* Մեդալ «Աշխատանքային արիության համար» (դեկտեմբերի 16, 1946)

## Ստեղծագործություններ
* «Կանանց ամառ» օպերա (Վալենտին Օվեչկինի պիեսի հիման վրա, համերգային կատարում, Մոսկվա, 1951)
* «Հրացանակրի սերը» երաժշտական կատակերգություն (Իվանովո, 1959)
* Պարային սյուիտ՝ նվագախմբի համար (1949)
* Ռապսոդիա՝ իսպանական թեմաներով (1953)
* սոնատ՝ ջութակի և դաշնամուրի համար (1943)
* Աննա Ախմատովայի (1923), Ալեքսանդր Պուշկինի (1945), խորհրդային պոետների (1948), Սերգեյ Եսենինի (1957) խոսքերի հիման վրա ռոմանսների շարք
* երաժշտություն ավելի քան հարյուր ներկայացման և «Պատենավոր մարդը», «Անսանձ կնոջ սանձահարումը» և «Կուբայական նովել» ֆիլմերի համար

## Ծանոթագրություններ

## Արտաքին հղումներ
* Ալեքսանդր Գոլուբենցևի մասին Ե. Վախթանգովի անվան թատրոնի կայքում

Կատեգորիա:20-րդ դարի կոմպոզիտորներ
Կատեգորիա:«Աշխատանքային արիության համար» մեդալակիրներ
Կատեգորիա:Երաժիշտներ այբբենական կարգով
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային ակադեմիական երաժիշտներ
Կատեգորիա:Խորհրդային կոմպոզիտորներ
Կատեգորիա:Կալուգա քաղաքում ծնվածներ
Կատեգորիա:Կոմպոզիտորներ այբբենական կարգով
Կատեգորիա:Միտինսկոե գերեզմանոցում թաղվածներ
Կատեգորիա:Ռուսաստանի թատերական արվեստի ինստիտուտի մանկավարժներ
Կատեգորիա:Օպերային կոմպոզիտորներ
Ադի Իգնեշիուս

**Ադի Իգնեշիուս** (, ), ամերիկահայ լրագրող, հրապարակախոս, Harvard Business Review պարբերականի գլխավոր խմբագիրը, որին միացել է 2009 թվականից։

## Կենսագրություն
Ադի Իգնեշիուսը ծնվել է 1958 թվականի հունվարի 1-ին ԱՄՆ Կալիֆոռնիա նահանգի Բըրբանք քաղաքում։ Նրա հայրը՝ Փոլ Իգնեշիուսը, 1967-1969 թվականներին եղել է ԱՄՆ ռազմածովային ուժերի հայազգի նախարար։ Եղբայրը՝ Դևիդ Իգնեշիուսը ներկայումս The Washington Post-ի խմբագիրն է։ Բացի այդ, նույն պարբերականում նա նաև սյունակագիր է։

Ադի Իգնեշիուսը 1990 թվականին Կոլումբիայի համալսարանի Միջազգային և հանրային հարաբերությունների դպրոցում (SIPA) արժանացել է Ցուկերմանի կրթաթոշակի։ Մինչ այդ, նա 1981 թվականին Փենսիլվանիայի Հաֆերֆորդյան քոլեջում ստացել էր պատմության բակալավրի աստիճան։ Ներկայումս Ադին անդամակցում է Միջազգային հարաբերությունների խորհրդին և Ասիայի ընկերակցությանը։ Վերջին երկուսն էլ ուղեղային կենտրոններ են։ Ադի Իգնեշիուսը նաև Նյու Յորքի պետական համալսարանի լրագրության դպրոցի խորհրդատվական խորհրդի անդամ է։

1996 թվականին Իգնեշիուսը նշանակվեց Time Asia-ի փոխխմբագիր, որը տեղակայված էր Հոնկոնգում, իսկ արդեն 2000 թվականին զբաղեցրեց նույն պարբերականի խմբագրի պաշտոնը։ 2002 թվականին նա նշանակվեց Time-ի գործադիր խմբագիր և պատասխանատու էր ամսագրի գործարար թեմաների ու միջազգային լրահոսի լուսաբանման համար։ Time ամսագրի փոխխմբագիր լինելու ժամանակ պատասխանատու էր նաև պարբերականի հատուկ նախագծերի համար, ներառյալ «Time-ի վարկանիշով տարվա մարդ» և «Time 100» նախագծերի։ Նա պարբերաբար գրել է նաև ամսագրի համար, ներառյալ պատմություններ Google-ի մասին։ 2007 թվականին, երբ «Time»-ը Ռուսաստանի նախագահ Վլադիմիր Պուտինին հայտարարեց «տարվա մարդ», Ադի Իգնեշիուսը դարձավ Պուտինի մասին նկարագրողական բովանդակության հեղինակը, որն ուղեկցում էր մրցանակին։

Սակայն մինչև Time-ին միանալը, Իգնեշիուսը երկար տարիներ աշխատել է նաև The Wall Street Journal-ում՝ ղեկավարելով պարբերականի Պեկինի և Մոսկվայի բյուրոները։ Ավելի ուշ, նա եղել է նաև «Central European Economic Review»-ի գլխավոր խմբագիրը և «Far Eastern Economic Review» բիզնես խմբագիրը։ Երկու պարբերականներն էլ պատկանում էին Dow Jones & Company-ին։

Ներկայումս Harvard Business Review պարբերականի գլխավոր խմբագիրն է։

## Գրքեր
Իգնեշիուսը «Պետական հանցագործ. Վարչապետ Չժաո Ցզիյանի գաղտնի օրագիրը» գրքի համախմբագիրն է։ Այն հիմնված է Չինաստանի նախկին վարչապետ Չժաո Ցզիյանի ձայներիզների վրա, որոնք ձայնագրվել են 1999-2000 թվականներին վարչապետի տանը։

2008 թվականին Իգնեշիուսը եղել է «Նախագահ Օբամա. Սպիտակ տուն հասնելու ուղին» գրքի խմբագիր, որը դարձել էր The New York Times-ի բեսթսելերների ցանկում։

## Ծանոթագրություններ

## Արտաքին հղումներ
*

Կատեգորիա:Ամերիկահայ լրագրողներ
Ֆրանցիսկա Կաստրո

**Ֆրանցիսկա Լ․ Կաստրո** (), ֆիլիպինուհի մանկավարժ, արհմիության ակտիվիստ և քաղաքական գործիչ։ Ֆիլիպինների Ներկայացուցիչների պալատի անդամ է «Մտահոգ ուսուցիչների դաշինք» կուսակցության ցանկում։ Կոնգրեսում, հանրապետության թիվ 11466 օրենքի հիմանական հեղինակներից է, ով բարձրացրել է բուժքույրերի նվազագույն ամսական աշխատավարձը ֆիլիպիններում։ Կաստրոն «Մտահոգ ուսուցիչներ դաշինք»–ի գլխավոր քարտուղարն է։ 2019 թվականին պարգևատրվել է Արթուր Սվենսոն միջազգային մրցանակով՝ արհմիութենական իրավունքների համար ուսուցիչների կազմակերպման իր գործում, և Ֆեբե Վելասկեսի արհմիութենական իրավունքների մրցանակ ՝ արհմիությունների և մարդու իրավունքների պաշտպանության գործում իր աշխատանքի համար։

## Վաղ կյանք և կրթություն
Կաստրոյի հայրը վարորդ էր, իսկ մայրը՝ տնային տնտեսուհի։ Կաստրոն և իր չորս եղբայրները բոլորն էլ ավարտել են հանրակրթական դպրոցները։

Ստացել է մաթեմատիկայի բակալավրի աստիճան Ֆիլիպինների սովորական համալսարանում, որն ավարտել է գերազանցությամբ։ Ցանկանում էր հաշվապահ դառնալ, սակայն ընտանիքը իրեն չէր կարող թույլ տալ նրան ուղարկել մասնավոր դպրոց։ Քոլեջում, ֆիլիպինցի ուսանողների լիգայի անդամ էր։

## Ներկայացուցիչների պալատ
Առաջին անգամ ընտրվել է 2016 թվականի Ներկայացուցիչների պալատի ընտրություններին։

«Հակաէնդո» օրինագծի համահեղինակն է, որը փորձում էր աշխատողներին ապահովել պաշտոնավարման անվտանգություն՝ աշխատանքի պայմանագրային պրակտիայի ավարտին։

Կոնգրեսի այն ներկայացուցիչներից է, ով աջակցում է ABS-CBN հեռարձակող ընկերության արտոնագրի երկարաձգմանը։

2020 թվականին, Կաստրոն միացավ գործընկեր օրենսդիրներին՝ բողոքելով Ներկայացուցիչների պալատի թիվ 6875 օրինագծի ընդունման դեմ, որը հայտնի է նաև որպես հակաահաբեկչական օրինագիծ։

2022 թվականին, Կաստրոն նշանակվեց փոքրամասնության առաջնորդի տեղակալ։

## Ծանոթագրություններ

Կատեգորիա:1966 ծնունդներ
Կատեգորիա:Ապրող անձինք
Կատեգորիա:Ֆիլիպինցի հասարակական գործիչներ
Հոկենհայմ

**Հոկենհայմ** (. ), քաղաք Գերմանիայի Բադեն-Վյուրթեմբերգ երկրամասի Հռենոս-Նեկար շրջանում, Մանհայմից մոտավորապես 20 կիլոմետր դեպի հարավ։ Ենթակա է Կարլսռուեի վարչական օկրուգին։ Զբաղեցնում է 34,84 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 21 118։ Պաշտոնական կոդը՝ *08 2 26 032*:

Քաղաքը բաժանված է 5 վարչական շրջանի։

Հոկենհայմը համբավվել է Հոկենհայմռինգ ավտոմրցարշավարանով, որտեղ 1970-ից մինչև 2019 թվականը ներառյալ, ոչ մեծ ընդհատումներով, անց են կացվել Ֆորմուլա-1 դասի ավտոմրցարշավների Գերմանիայի Գրան պրի փուլի մրցումները։

## Ժողովրդագրություն

## Քույր քաղաքներ

## Պատկերասրահ

Aussicht vom Wasserturm in Hockenheim.JPG
20140117Hockenheim1.jpg
Hockenheim Rathaus 20130528.jpg|Քաղաքապետարանը
Hockenheim Panorama.jpg|Ավտոմրցարշավարանը
Mercedes-tribuene-2005.jpg|Հոկենհայմռինգի տրիբունան
Hockenheim Evangelische Kirche 20130528.jpg|Ավետարանական եկեղեցին
Hockenheim katholische Kirche 20110602.jpg|Կաթոլիկ եկեղեցին


## Ծանոթագրություններ

## Արտաքին հղումներ

* Nature conservation area "Hockenheimer Rheinbogen" , Ministry of Environment Baden-Württemberg, retrieved 26 August 2015
* Հոկենհայմի պաշտոնական կայքէջը

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Փիլիպոսյանց վանք

**Փիլիպպոսյանց վանք** (նաև՝ Փիլիպպոսյան վանք), հայկական առաքելական վանական համալիր պատմական Կիլիկիայի հայկական թագավորության տարածքում։

Միջին դարերում եղել է եպիսկոպոսական թեմի աթոռանիստ։ Հայտնի է, որ 12-րդ դարում վանքի եպիսկոպոսներից է եղել ոմն Գրիգոր եպիսկոպոս Փիլիպպոսյանցը, ով 1198 թվականին մասնակցել է Կիլիկյան Հայաստանի արքա Լևոն Բ-ի թագադրության հանդեսին։

Վանական համալիրի հստակ տեղը անհայտ է։

## Ծանոթագրություններ

Կատեգորիա:Վանքեր այբբենական կարգով
Կատեգորիա:12-րդ դարի հայկական վանքեր և եկեղեցիներ
Կատեգորիա:Ադանայի մարզի հայկական վանքեր և եկեղեցիներ
Տարաս Մուրանովսկի

**Տարաս Վասիլյովիչ Մուրանովսկի** (), գիտնական և քաղաքական գործիչ, փիլիսոփայության դոկտոր, տնտեսական գիտությունների թեկնածու, ամբիոնի պրոֆեսոր։ Ռուսաստանի պետական հումանիտար համալսարանի տեղեկատվական ռեսուրսների և Մոսկվայի ուկրաինագիտության առաջին ինստիտուտի ռեկտոր։ Տարաս Մուրանովսկին նաև աշխատել է Ռուսաստանի գիտությունների ակադեմիայի ԱՄՆ-ի և Կանադայի հետազոտությունների ինստիտուտում և եղել է Շիլլերի միջազգային ինստիտուտի ռուսական մասնաճյուղի նախագահը։

## Հոդվածներ
* 
* 
*

## Ծանոթագրություններ

## Արտաքին հղումներ
* 
* 

Կատեգորիա:Ռուս փիլիսոփաներ
Կատեգորիա:Ռուս տնտեսագետներ
Կատեգորիա:Ուկրաինացի փիլիսոփաներ
Կատեգորիա:Ռուս գիտնականներ
Կատեգորիա:Ուկրաինացի տնտեսագետներ
Կատեգորիա:Խորհրդային այլախոհներ
Կատեգորիա:Բնօրինակում անաղբյուր հոդվածներ
Կատեգորիա:Փիլիսոփայական գիտությունների դոկտորներ
Կատեգորիա:Տնտեսագիտական գիտությունների թեկնածուներ
Կատեգորիա:Ուկրաինայի քաղաքական գործիչներ